Haiti Republica de Haiti République d'Haïti / Repiblik Ayiti / Repiblik Dayti Haiti, ufisalmente Repùblega de Haiti , ła ze na dei trèdaze paezi che i forma ła Amèrica Insułare, Antiłe o Ìzołe del mar dei Caràibi, uno dei trenta e sìncue de Amèrica, grando 27 750 km². La so capitałe e sità pì popołada ła ze Porto Prìnsipe e ła popołasion nasionałe ła conta inte el 2018 de 11 911 819 viventi. Lenguìstegamente el ze un paeze latinoamerican, dopo, łe so łéngue, el crioło haitian e el franseze, łe ze łéngue latine. Haiti e el Cànada i ze i ùgnołi paezi de Amèrica andove che ła łéngua franseze ła ze ufisałe e parlada da na parte inportante de ła popołasion. Anca se inte el cazo de Haiti cuazi ła totałità del so popołasion ła parla prinsipalmente el crioło haitian, e inte el cazo de Canada invese, l'ingleze . Ła ze ponesta inte ła zona sentrałe de łe Antiłe, inte ła parte osidentałe de ła ìzoła La Spagnoła, limitando verso nord col osèano Atlàntego; verso est co Repùblega Dominicana, che el ze chel'altro paeze situà inte ła ìzoła de La Spagnoła; ła confina verso sud col Mar Caràibi e verso ovest col paso dei Venti, che el lo separa da Cuba. Co , el ze el terso paeze pì estendesto de łe Antiłe — par dedrio de Cuba e Repùblega Dominicana, — el terso pì popołà —novamente par dedrio de Cuba e Repùblega Dominicana — e co , el terso pì densamente popołà, par dedrio de Barbados e Saint Vincent e Grenadine. El so teritòrio da de fora de La Spagnoła el ze formà da łe ìzołe de ła Gonâve, Tortuga, Vaches, l'arsipèłago de łe ìzołe Cayemites, cusita cofà anca altri izołoti de łe so àcue teritoriałi. La inabitada ìzoła de Navaza ła ze reclamada da Haiti prima de ła aministrasion dei Stati Unii. Haiti ła ze formada cofà na repùblega semipresidensiałista drio cheło che dize ła Costitusion aprovada inte el 1987, ła cuała vijensa ła zera cascà sospendesta in vàrie ocazion par ła viołensa pułìtega, particułarmente dopo de do colpi de Stato. El primo colpo el zera sta organizà da deponer el presidente democrategamente ełezesto Jean-Bertrand Aristide; El secondo colpo de Stato el se ga vesto inte el 1991. El terso el zera ocoresto inte el 2004 e el ghea forsà ła intervension de l'ONU mediante el destacamento de ła Mision de Stabiłizasion de łe Nasion Unie in Haiti. Dopo de un procedimento ełetorałe tutelà da ła comunità internasionałe, inte el 2006 el zera sta ełezesto cao del Stato René Préval. La economia de Haiti ła ghea zenerà inte el 2009 un Prodoto Interno Lordo de 6908 miłioni de dòłari e un rèdito pro càpite de 772 Dòłari, esendo el pì poareto del continente american e uno dei pì sfavori del mondo. Drio cheło che dize el , el 80 % de ła so popołasion ła vive par soto del liveło de poaresa. El sora-disfrutamento e ła erozion del teren łe ze consecuensa de na intensiva e descontrołada deforestasion che ła ga portà ła superfise albarada de Haiti del 60% inte el 1923 a manco del 2% inte el 2006. Le devastadore tormente tropegałi che łe se ghea sucedesto drio del 2008, e l'inbatimento del uragan Matthew inte l'otobre del 2016, łe ga infetà łe scarse infrastruture de comunicasion che, cofà dei setori industriałi e dei servisi, i sofre de ła carensa de investimenti che riva par colpa de ła instabiłità e ła viołensa pułìtega. El setor industriałe pì inportante el ze el tèsiłe, che el reprezenta pì del 75% del vołume de esportasion e el 90% del PIL.